0.
1.
2.
3.
4.



[image: image1.png]



Parlamentul  României

Camera  Deputaţilor
Comisia pentru Sănătate şi Familie
         Nr. 28/ 445/ 10  noiembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege pentru aprobarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar ( PLX 647/2004), adoptat de Senat în şedinţa din 27 octombrie 2004 şi trimis comisiei  pentru examinare, în fond, în procedură obişnuită, cu adresa nr.PLX 647 din 8 noiembrie 2004, Camera Deputaţilor fiind Cameră decizională, corelat cu proiectul de Lege privind aprobarea Ordonanţei de urgenţă a Guvernului nr.81/2004 pentru modificarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar (PLX 668/2004) trimis comisiei pentru examinare, în fond, în procedură de urgenţă, cu adresa nr.PLX 668 din 8 noiembrie 2004 şi adoptat de Senat în şedinţa din 1 noiembrie 2004 .

În urma  examinării proiectului de lege PLX 647/2004 împreună cu proiectul de lege PLX 668/2004 , în conformitate cu prevederile art.66 alin.(3) din Regulamentul Camerei Deputaţilor, a rezultat o sinteză a celor două iniţiative legislative, însuşită de către comisie şi materializată în prezentul raport.

La întocmirea raportului, comisia a avut în vedere avizele primite de la  Comisia juridică, de disciplină şi imunităţi nr.PLX 668/9.11.2004 şi Consiliul Legislativ nr.1259/30.07.2004, nr.1699/14.10.2004 .

În raport de obiectul şi conţinutul său, prezentul proiect de lege face parte din categoria legilor ordinare, în conformitate cu art.76 alin.(2) din Constituţia României, republicată .

                  PREŞEDINTE,                                                SECRETAR,

 DEP.ACAD.PROF.DR.MIRCEA IFRIM        DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                     Nr. 28/ 445/ 10  noiembrie 2004

R A P O R T 

asupra proiectului de Lege pentru aprobarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar ( PLX 647/2004)

1. Cu adresa nr.PLX 647 din 8 noiembrie 2004,  Comisia pentru sănătate şi familie a fost sesizată cu dezbaterea  în fond, în procedură obişnuită, a proiectului de Lege pentru aprobarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar ( PLX 647/2004), adoptat de Senat în şedinţa din 27 octombrie 2004, Camera Deputaţilor fiind Camera Decizională.
La examinarea proiectului de lege, în conformitate cu prevederile art.66 alin.(3) din Regulamentul Camerei Deputaţilor s-a avut în vedere şi proiectul de Lege privind aprobarea Ordonanţei de urgenţă a Guvernului nr.81/2004 pentru modificarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar (PLX 668/2004).
 La întocmirea raportului, comisia a avut în vedere avizele primite de la Comisia juridică, de disciplină şi imunităţi nr.PLX 668/9.11.2004 şi Consiliul Legislativ nr.1259/30.07.2004, nr.1699/14.10.2004 .

Proiectul de lege cuprinde prevederi privind utilizarea veniturilor proprii ale instituţiilor sanitare publice pentru finanţarea cheltuielilor curente şi de capital. De asemenea în proiectul de lege au fost introduse atât prevederi referitoare la controlul executării lucrărilor de investiţii la unităţile sanitare şi responsabilitatea acestora în procesul de derulare a acestor lucrări, cât şi prevederi referitoare la abilitarea Ministerului Sănătăţii de a organiza licitaţii pentru achiziţiile de bunuri şi servicii pentru instituţiile publice din sectorul sanitar. Una din prevederi se referă la acordarea tichetelor de masă în limita bugetului de venituri şi cheltuieli aprobat.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului . 

 Proiectul de Lege privind aprobarea Ordonanţei de urgenţă a Guvernului nr.81/2004 pentru modificarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar (PLX 668/2004) a fost preluat ca amendament la proiectul de Lege pentru aprobarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar ( PLX 647/2004) şi ca urmare a rămas fără obiect.

În consecinţă, Comisia pentru sănătate şi familie propune respingerea proiectului de Lege privind aprobarea Ordonanţei de urgenţă a Guvernului nr.81/2004 pentru modificarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar (PLX 668/2004).
2. În raport de obiectul şi conţinutul său, proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei din ziua de 9.11.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4.  Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Titlul legii

“Lege pentru aprobarea Ordonanţei Guvernului nr.59/2004 privind măsuri de întărire a disciplinei financiar-economice în sistemul sanitar”

( text Senat )
Nemodificat.

Camera Deputaţilor.

2.
Articol unic
“Articol unic.- Se aprobă Ordonanţa Guvernului nr.59 din 29 iulie 2004 privind măsuri de întărire a disciplinei financiar-economice în sistemul sanitar, adoptată în temeiul art.1 pct.IV.1 din Legea nr.291/2004 privind abilitarea Guvernului de a emite ordonanţe şi publicată în Monitorul Oficial al României , Partea I, nr.715 din 6 august 2004, cu următoarele modificări şi completări:”

( text Senat)
Articolul unic devine Art.I.

Nemodificat.
Pentru respectarea normelor de tehnică legislativă.
Camera Deputaţilor.

3.
___
După punctul 5 din legea de aprobare se introduce Art.II cu următorul cuprins:

“Art.II. – La data intrării în vigoare a prezentei legi se abrogă Ordonanţa de urgenţă a Guvernului nr.81/2004 pentru modificarea Ordonanţei Guvernului nr.59/2004 privind măsuri de întărire a disciplinei financiar-economice în sistemul sanitar publicată în Monitorul Oficial al României , Partea I, nr.947 din 15 octombrie 2004.”

Autori: Comisia pentru sănătate şi familie .


Prin preluarea în prezentul proiect de lege a prevederilor din proiectul de Lege privind aprobarea Ordonanţei de urgenţă a Guvernului nr.81/2004 pentru modificarea Ordonanţei Guvernului nr. 59/2004 privind măsuri de întărire a disciplinei financiar-economice în sistemul sanitar.
Camera Deputaţilor


În cursul dezbaterilor nu s-au înregistrat amendamente respinse.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

